text: অশোক কুমার সরকার (৭ অক্টোবর, ১৯১২ — ১৭ ফেব্রুয়ারি, ১৯৮৩) একজন বাঙালি সাংবাদিক ও সম্পাদক।
  
  জীবনী
  প্রফুল্ল কুমার সরকার ও নির্ঝরিনী সরকারের পুত্র অশোক সরকার কলকাতার স্কটিশ চার্চ কলেজ থেকে স্নাতক পাশ করেন। ১৯৫৭ সালে তিনি দেশ পত্রিকা সম্পাদক ও আনন্দবাজা পত্রিকা গোষ্ঠীর প্রধান হন। পিতার মৃত্যুর পর আনন্দবাজার পত্রিকার প্রধান সম্পাদকের দায়িত্ব নেন তিনি। ১৯৬৮-৮৩ এই দীর্ঘ সময় সম্পাদনার কাজে যুক্ত ছিলেন। আনন্দবাজার পত্রিকা ছাপার কাজে অশোক কুমার সরকার প্রথম অফসেট প্রিন্টিং ব্যবস্থা চালু করেছিলেন। ১৯৮৩ সালে কলকাতা বইমেলা চলাকালীন মেলার ভেতরে ভাষণ দেওয়ার সময় হৃদরোগে আক্রান্ত হয়ে মারা যান তিনি। তার পুত্র অভীক সরকার বর্তমান আনন্দবাজার পত্রিকা গোষ্ঠীর প্রধান।
  
  তথ্যসূত্র
  
  বিষয়শ্রেণী:১৯১২-এ জন্ম
  বিষয়শ্রেণী:১৯৮৩-এ মৃত্যু
  বিষয়শ্রেণী:বাঙালি সম্পাদক
title: অশোক কুমার সরকার